Månedsbrev – August 2023

Hei alle sammen, velkommen til et nytt barnehageår på Romling. Håper alle har hatt en fin sommerferie. 😊

Det er alltid like spennende med nytt barnehageår og nye barn.

Litt praktisk informasjon om Romling: I år blir vi 22 barn, fordelt på 4 voksne + en utfører. Første uke settes av til tilvenning. Alle de nye barna skal få muligheten til å bli kjent med hverandre og de voksne.

Krister går ut i pappapermisjon fra og med 11. September. Mohammed fra Revehiet vil tre inn, og sammen med Sung lede det pedagogiske arbeidet på avdelingen.

I år skal alle barna plasseres i hver sin fargegruppe; blå gruppe (førskolegruppe), rød gruppe (blandet gruppe), grønn gruppe (blandet gruppe), gul gruppe (blandet gruppe). Det er mer behagelig og trygt for barna å jobbe i mindre grupper. Det kommer mer informasjon om dette i neste månedsbrev.

Gruppene skal ha forskjellige aktiviteter ut året som henger i tråd med hovedtemaet; «I Naturen». På mandager skal blå gruppe være med førskolegruppa til Revehiet. Resten av fargegruppene skal ha fokus på språklige aktiviteter. På torsdager skal blå gruppe på tur sammen med førskolegruppa til Revehiet. Resten av fargegruppene skal ha fokus på lekaktiviteter. Tirsdager blir felles turdag, onsdager gymsal og varmmat hvor gruppene rullerer på å være med å lage maten. Fredager jobber vi med tema, og da jobber flere fargegrupper sammen.

Vi ønsker alle de nye foreldrene lykke til med tilvenning. Husk planleggingsdagen 16. August 😊

Mvh, Romling.